Official Journal L 299 , 04/11/1997 P. 0001 - 0002



KOMISIJAS REGULA (EK) Nr. 2181/97 (1997. gada 3. novembris), ar kuru groza Regulu (EK) Nr. 577/97, ar ko paredz dažus sīki izstrādātus noteikumus, lai piemērotu Padomes Regulu (EK) Nr. 2991/94, ar ko nosaka standartus ziežamajiem taukiem, un Padomes Regulu (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 5. decembra Regulu (EK) Nr. 2991/94, ar ko nosaka standartus ziežamajiem taukiem1, un īpaši tās 8. pantu, ņemot vērā Padomes 1987. gada 2. jūlija Regulu (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību2, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 4. panta 2. punktu, tā kā 2. panta 1. punkts Komisijas 1997. gada 1. aprīļa Regulā (EK) Nr. 577/97, ar ko paredz dažus sīki izstrādātus noteikumus, lai piemērotu Padomes Regulu (EK) Nr. 2991/94, ar ko nosaka standartus ziežamajiem taukiem, un Padomes Regulas (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību3, kas grozīta ar Regulu (EK) Nr. 1278/974, paredz noteikumus attiecībā uz norādēm par tauku saturu ziežamajos taukos; tā kā minētās regulas 2. panta 3. punkts paredz ieviest metodi, lai pārbaudītu atbilstību šiem noteikumiem; tā kā ir izstrādāta un jāpieņem piemērota procedūra ziežamo tauku, uz ko neattiecas Regulas (EK) Nr. 577/97 2. panta 2. punkts, norādītā tauku satura pārbaudei; tā kā to visvienkāršāk var panākt, grozot Regulu (EK) Nr. 577/97; tā kā datums, no kura šī metode ir jāpiemēro, būtu jāatliek, lai atvēlētu laiku pieredzes iegūšanai tās piemērošanā; tā kā attiecīgās pārvaldības komitejas to priekšēdētāju noteiktajā termiņā nav sniegušas atzinumus, IR PIEŅĒMUSI ŠO REGULU. 1. pants Regulu (EK) Nr. 577/97 ar šo groza šādi. 1. Tās 2. panta 3. punktu aizstāj ar šādu punktu: "3. Procedūra, kas jāpiemēro no 1998. gada 1. jūlija, lai pārbaudītu atbilstību 1. punktam, ir tāda, kā noteikts II pielikumā." 2. Pielikums kļūst par I pielikumu. 3. Pievieno šādu pielikumu: "II PIELIKUMS Norādītā tauku satura pārbaude ziežamajos taukos No partijas izlases veidā paņem piecus paraugus, lai tos pārbaudītu un analizētu. Piemēro šādas divas procedūras: A. Vidējo aritmētisko no pieciem iegūtajiem rezultātiem salīdzina ar norādīto tauku saturu. Norādīto tauku saturu uzskata par atbilstošu, ja tauku satura vidējais aritmētiskais neatšķiras no norādītā tauku satura vairāk nekā par 0,5 procentu punktiem. B. Piecus atsevišķus rezultātus salīdzina ar 2. panta 1. punkta b) apakšpunktā norādīto 2 % pielaidi. Ja atšķirība starp piecu rezultātu lielāko un mazāko vērtību ir mazāka vai vienāda ar 2 %, 2. panta 1. punkta b) apakšpunkta prasības uzskata par izpildītām. Ja atbilstība A un B punkta nosacījumiem ir apstiprināta, pārbaudāmo partiju uzskata par atbilstošu 2. panta 1. punkta a) līdz c) apakšpunkta prasībām pat tad, ja viena no piecām kombinētā testa procedūrā iegūtajām vērtībām ir ārpus pielaides diapazona 1 %." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 3. novembrī Komisijas vārdā - Komisijas loceklis Franz Fischler 1 OV L 316, 9.12.1994., 2. lpp. 2 OV L 182, 3.7.1987., 36. lpp. 3 OV L 87, 2.4.1997., 3. lpp. 4 OV L 175, 3.7.1997., 6. lpp.